
Acatistul Sfântului mare mucenic Mina din Frigia (al doilea acatist) 
(11 noiembrie) 


Materiale despre Sfântul mare mucenic Mina, Egipt: 


Sfântul mare mucenic Mina este cunoscut ca sfântul grabnic ajutător în pagube, 
furturi, prigoniri, vrăjmăşii şi sprijinitorul neputincioşilor, bătrânilor şi al tuturor 
celor în lipsuri şi suferinţe. Este sfântul considerat cel mai „apropiat”, aproape 
„casnic”, ca şi Sfântul Nicolae - moşul prea milostiv. Este sfântul de suflet şi inimă 
al celor credincioşi, ca sfântul care, deşi este proslăvit la Cer, „umblă” încă pe 
Pământ, cu „dragostea lui Dumnezeu” pentru oamenii şi făpturile ce se zbat în ne- 


Vol. 
În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 

Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 

Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


După obişnuitul început se zice Troparul din Minei, apoi: 


Condacul 1 

Pe cât de mare ţi-a fost iubirea pentru Hristos, pe atât îți sunt şi darurile folo- 
sitoare în toate nevoile, care prin tine se revarsă necontenit şi nouă, celor ce te 
cinstim după cuviință: Bucură-te, mare mucenice Mina, sfântul iubit al celor în 
nevoi! 


Icosul 1 

lartă-ne, Sfinte mare mucenice Mina, că mai întâi punem „nevoile” noastre, când 
ar trebui să te lăudăm pentru marea ta mucenicie pentru credinţa lui Hristos. 
Bucură-te, mucenicul bine plăcut al lui Hristos; 

Bucură-te, iubitorule cu adevărat de Dumnezeu; 

Bucură-te, cel care ai avut credinţa cea mare; 

Bucură-te, cel dăruit cu mari daruri; 

Bucură-te, că darurile tale lumii le dăruieşti; 

Bucură-te, sfântul iubit al tuturor celor în nevoi; 

Bucură-te, cel cu îndoită iubire de Dumnezeu şi de făpturi; 
Bucură-te, milostivire în toate neputinţele; 

Bucură-te, apărătorul de toată primejdia; 

Bucură-te, mai ales al hoţilor înspăimântător; 

Bucură-te, al nostru sfânt de aproape; 

Bucură-te, mare mucenice Mina, sfântul iubit al celor în nevoi! 


Condacul al 2-lea 

Din tinereţe ai fost cunoscut ca milostivul şi ajutătorul celor neputincioşi şi în 
nevoi, că la toţi, unde auzeai că sunt, alerga să-i sprijini, ca un fiu vrednic al 
tuturor, în cântarea de: Aliluia! 


Icosul al 2-lea 

Aşa de mult toţi te iubeau pe tine, Mina cel bun, că erai ştiut de toţi ca „ostaşul bi- 
nefacerii” în toate ţinuturile şi mare mângâiere şi nădejde dăruiai tuturor celor în 
nevoi. 

Bucură-te, chipul milei cele mari; 

Bucură-te, inima dăruirii celei sfinte; 

Bucură-te, că Dumnezeu te-a văzut pământul cel bun; 

Bucură-te, că Însuşi Hristos în tine sămânţa Sa a sădit; 

Bucură-te, că rodul bunătăţii în tine a crescut; 

Bucură-te, dragostea pentru făptura oropsită; 

Bucură-te, darul pentru făptura sărăcită; 

Bucură-te, lucrătorul cel sfânt al lumii; 

Bucură-te, că te-ai făcut „fiul şi fratele tuturor”; 

Bucură-te, că ai devenit şi „părintele cel prea iubitor”; 

Bucură-te, arhanghelul cel iubit al pământenilor; 

Bucură-te, mare mucenice Mina, sfântul iubit al celor în nevoi! 


Condacul al 3-lea 

Creştin din Egipt, luat ca ostaş în armata romană din Frigia Sciţiei, peste tot unde 
mergeai „ostaşul săracilor şi necăjiților erai”, şi bucuria lui Dumnezeu Se revărsa 
în cântarea de: Aliluia! 


Icosul al 3-lea 
Credinţa creştină în taină având-o, iubirea milostivă peste tot ai semănat şi râvna 
lui Hristos tot mai mult în tine a crescut, ca să devii şi mărturisitorul Său. 

Bucură-te, credinţă iubitoare; 

Bucură-te, iubire cu roduri tot mai multe; 
Bucură-te, iubirea cea mare de Dumnezeu; 
Bucură-te, şi iubirea pentru făpturi; 
Bucură-te, al crucii lui Hristos următor; 
Bucură-te, îndurarea ce copleşeşte firea; 
Bucură-te, îndurarea de înger pământesc; 
Bucură-te, credincioşie neabătută; 
Bucură-te, şi al muceniciei râvnitor; 
Bucură-te, şi al mărturisirii ostaş neînfricat; 
Bucură-te, sfinţenie ce biruieşte lumea; 
Bucură-te, mare mucenice Mina, sfântul iubit al celor în nevoi! 


Condacul al 4-lea 
Aşa prigoana împotriva creştinilor te-a arătat şi viteazul ostaş al lui Hristos, că fără 
teamă mărturisitorul Său te-ai făcut, în cântarea de: Aliluia! 


Icosul al 4-lea 

Prigonitorii cei răi ca de o stâncă s-au lovit şi mulţi viteji creştini s-au dovedit mai 
tari decât orice chin mucenicesc, ce păgânătatea a risipit. 
Bucură-te, rază a luminii creştine; 

Bucură-te, răsărirea zorilor celor noi ai lui Hristos; 

Bucură-te, risipirea negurilor păgâne; 

Bucură-te, taină a Crucii biruitoare; 

Bucură-te, lucrarea cea sfântă de pe Pământ; 

Bucură-te, lucrătorul ales pentru țarina lui Dumnezeu; 

Bucură-te, secerătorul neobosit; 

Bucură-te, curățirea de neghinele ucigătoare; 

Bucură-te, alegerea holdei celei bune; 

Bucură-te, ostaşul luptei cu tot răul; 

Bucură-te, ostaşul veghetor al celor sfinte; 

Bucură-te, mare mucenice Mina, sfântul iubit al celor în nevoi! 


Condacul al 5-lea 

S-au înspăimântat ostaşii din ceata ta de mărturisirea lui Hristos, ştiindu-te ostaşul 
cel mai viteaz şi cel mai iubit, dar porunca păgână nemiloasă era, şi aşa, la muncile 
muceniceşti te-au supus, primindu-le în cântarea de: Aliluia! 


Icosul al 5-lea 

Cu barbarie cruntă te-au chinuit, carnea de pe oase ţi-au rupt, în toate felurile te-au 
bătut, de nu mai ştiau muncitorii cu ce munci să te înspăimânte. 
Bucură-te, mucenicie cu multe chinuri; 

Bucură-te, că ţi s-a ciopârțit tot corpul; 

Bucură-te, că a1 fost ars şi cu foc; 

Bucură-te, că şi cu ciulini te-au rănit; 

Bucură-te, că şi cu sule te-au împuns; 

Bucură-te, că şi cu ciocane de fier te-au lovit; 

Bucură-te, că în cap mult te-au bătut; 

Bucură-te, că ţi s-a smuls părul; 

Bucură-te, că ţi s-a luat pielea de pe faţă; 

Bucură-te, că ţi s-au tăiat buzele şi nasul; 

Bucură-te, că la chipul de taină al lui Hristos ai ajuns; 

Bucură-te, mare mucenice Mina, sfântul iubit al celor în nevoi! 


Condacul al 6-lea 
Inşişi prigonitorii s-au înspăimântat de chinurile la care te-au supus, şi mulţi la cre- 
dinţă au trecut şi în lumina lui Hristos au intrat, în cântarea de: Aliluia! 


Icosul al 6-lea 

Cu chipul pământesc zdrobit, chipul ceresc ai dobândit, mai strălucitor şi mai de 
podoabă decât orice chip obişnuit, şi aşa biruinţa lui Hristos prin tine s-a arătat. 
Bucură-te, răbdătorul muceniciei biruitoare; 

Bucură-te, mărturia credinţei atotputernice; 

Bucură-te, de acum sfântul nostru în nevoi; 

Bucură-te, că ajuns la cele cereşti, mijloceşti şi pentru noi; 

Bucură-te, că ne pomeneşti şi pe noi Domnului; 

Bucură-te, că n-ai uitat pe săracii lumii; 

Bucură-te, că şi acum alergi la cei în suferințe; 

Bucură-te, că mereu ne scapi de toată primejdia; 

Bucură-te, că ne fereşti de cele năpraznice; 

Bucură-te, scăparea de moartea fără veste; 

Bucură-te, apărarea de hoţii vătămători; 

Bucură-te, mare mucenice Mina, sfântul iubit al celor în nevoi! 


Condacul al 7-lea 

Sfintele tale moaşte duse în Egipt sunt readuse de împăratul Iustinian în Constan- 
tinopol, în Biserica cu numele tău zidită, unde credincioşii şi mai mult te cinstesc, 
în cântarea de: Aliluia! 

Icosul al 7-lea 

Numele tău nu a fost uitat şi pomenirea ta şi mai mult s-a răspândit, prin care toți 
cei în nevoi la tine aleargă, ca la cel cu adevărat omul lui Dumnezeu. 
Bucură-te, nădejdea creştină neîmpuţinată; 

Bucură-te, jertfa bine plăcută la Cer; 

Bucură-te, prinos în Împărăţia de sus; 

Bucură-te, dar ce se revarsă mereu în Jos; 

Bucură-te, vasul sfinţeniei nestricate; 

Bucură-te, prin care şi noi ne sfințim; 

Bucură-te, că şi pentru noi te rogi; 

Bucură-te, că şi pe noi în nevoi ne cercetezi; 

Bucură-te, că pe vrăjmaşii noştri îi alungi; 

Bucură-te, că în primejdiile noastre alături ne eşti; 

Bucură-te, sfântul la care şi noi în toate îndrăznim; 

Bucură-te, mare mucenice Mina, sfântul iubit al celor în nevoi! 


Condacul al 8-lea 
Minunile tale de demult ne sunt şi nouă nădejde, ca şi cu noi asemenea minuni să 
faci, că şi noi mare nevoie de ajutor avem şi aşa să cântăm: Aliluia! 


Icosul al 8-lea 

Ca mare dar te are lumea pe tine, Sfinte Mina, dar înfricoşător şi totodată plin de 
mângâieri, că deşi în slava cerească, de acolo cobori în lumea noastră stricăcioasă. 
Bucură-te, mijlocitorul fierbinte către Dumnezeu; 

Bucură-te, că ne chemi şi pe noi la mântuire; 

Bucură-te, că aşa ne povăţuieşti la pocăință; 

Bucură-te, că ne îndrumi la lăsarea de păcate; 

Bucură-te, că ne sfătuieşti să fim fără vrajbă; 

Bucură-te, că ne ceri iertarea, cea care pe toate le împacă; 

Bucură-te, tu însuţi cel mai smerit; 

Bucură-te, că şi la noi, cei neputincioşi, vii; 

Bucură-te, că te faci slujitorul nevoilor noastre; 

Bucură-te, omul înger pentru toţi; 

Bucură-te, omul înger al lumii; 

Bucură-te, mare mucenice Mina, sfântul iubit al celor în nevoi! 


Condacul al 9-lea 

Nenumărate sunt mărturiile minunilor tale, că pe evreul şi creştinul cu banii ascun- 
şi i-ai vădit şi pe amândoi la credinţă i-ai câştigat; pe şchiop şi pe cea mută, de 
asemenea, i-ai tămăduit, în cântarea de: Aliluia! 

Icosul al 9-lea 

Aşa, eşti cunoscut ca descoperitorul de pagube şi furturi, ca vindecătorul celor ne- 
putincioşi, ca apărătorul de toată primejdia ucigătoare, ca ocrotitorul tuturor săra- 
cilor. 

Bucură-te, darul cel mare al credinţei creştine; 

Bucură-te, dar şi pedeapsa celor răi; 

Bucură-te, sprijinitorul tuturor faptelor bune; 

Bucură-te, şi mustrarea celor răufăcători; 

Bucură-te, Mina cel iubit; 

Bucură-te, Mina cel prea fericit; 

Bucură-te, Mina cel prea milostiv; 

Bucură-te, Mina cel de slavă şi de smerenie; 

Bucură-te, sfântul de care se miră şi Îngerii; 

Bucură-te, sfântul lăudat de toată făptura; 


Bucură-te, mare mucenice Mina, sfântul iubit al celor în nevoi! 


Condacul al 10-lea 

Numele tău nu s-a micşorat de vremi, şi aşa, acelaşi sfânt de aproape ai rămas, şi 
chiar mai mult, în şi mai multă milostivire te arăţi pentru lumea de astăzi cu şi mai 
multe nevoi, ce caută scăparea, în cântarea de: Aliluia! 


Icosul al 10-lea 

Unde să mai fie scăparea celui slab, a celui oropsit de stăpânirile tot mai rele, decât 
la Sfinţii lumii, care lumea nu au uitat, care sunt sprijinitorii de taină nebiruiţi! 
Bucură-te, sfântul sprijinitor al lumii; 

Bucură-te, milă pentru făptura necăjită; 

Bucură-te, mângâierea tuturor celor înlăcrimaţi; 

Bucură-te, că însuţi alergi la cei în nevoi; 

Bucură-te, că te faci slujitorul cel mai de jos; 

Bucură-te, că nu te micşorezi de cele mici; 

Bucură-te, că nu te murdăreşti de stricăciune; 

Bucură-te, însoţitorul nevăzut al bătrânilor; 

Bucură-te, fiul iubit al fecioarelor şi văduvelor; 

Bucură-te, al copiilor ocrotitor şi tămăduitor; 

Bucură-te, sfântul lui Dumnezeu ce umblă pe Pământ; 

Bucură-te, mare mucenice Mina, sfântul iubit al celor în nevoi! 


Condacul al 11-lea 

Chiar şi pe morţi ai înviat, ca să descoperi pe cei vinovaţi, şi pe asupritori i-ai 
pedepsit cu aprigă înfricoşare, pe hoţi şi tâlhari i-ai legat, şi aşa marele ostaş ocro- 
titor te-ai făcut, în cântarea de: Aliluia! 


Icosul al 11-lea 

Aşa, toți te ştim, Mina cel bun, dar şi înfricoşător, Mina, iubitul tuturor în nevoi, 
dar şi Mina ce pedepseşte aprig pe toţi cei înşelători, Mina, sfântul înger omenesc 
cu sabie de foc şi cu daruri de sus. 

Bucură-te, minune ce nu se mai sfârşeşte; 

Bucură-te, că nu conteneşti cu minunile tale; 

Bucură-te, că descoperi mereu pe cei vicleni; 

Bucură-te, că descoperi mereu pe hoţi şi tâlhari; 

Bucură-te, că descoperi cele furate şi pierdute; 

Bucură-te, că nu suferi pe asupritori; 

Bucură-te, că ocroteşti pe negustorii cinstiţi; 

Bucură-te, că înmulţeşti agonisirea săracului; 

Bucură-te, că păzeşti averea credincioşilor; 

Bucură-te, bogăție milostivă; 

Bucură-te, mare mucenice Mina, sfântul iubit al celor în nevoi! 


Condacul al 12-lea 

Sfinte binecuvântate Mina, ne iartă că în nevoile noastre de grabnic ajutor mai întâi 
te chemăm şi te cinstim şi nu te scârbi de puţina laudă ce-ţi aducem, în cântarea de: 
Aliluia! 


Icosul al 12-lea 

Sfinte Mina, sfântul lumii de aproape, şi noi numele şi chipul tău de icoană la ico- 
nostasul nostru avem, că fără tine în primejdii şi nevoi, deznădăjduiți şi fără ajutor 
suntem. 

Bucură-te, iconomia lui Dumnezeu pentru lume; 

Bucură-te, strajă neadormită cu ochiul de sus; 

Bucură-te, sfeşnic de lumină nestinsă; 

Bucură-te, luminare ce întunericul ne risipeşte; 

Bucură-te, bucuria peste mâhnirea pământească; 

Bucură-te, veselia peste durerea trupească; 

Bucură-te, omul lui Dumnezeu cel binecuvântat; 

Bucură-te, omul lui Dumnezeu prea îndurător; 

Bucură-te, al Bisericii lui Hristos turn de vestire; 

Bucură-te, şi zid neclintit; 

Bucură-te, sfântul între sfinţi noştri părinţi; 

Bucură-te, mare mucenice Mina, sfântul iubit al celor în nevoi! 


Condacul al 13-lea (de trei ori) 

Sfinte mare mucenice Mina, omul înger al lumii în nevoi, slava ta de sus şi slujirea 
necontenită de jos în chip de podoabă se unesc, chipul iubit al nostru, al tuturor, 
căruia cinstire aducem, în cântarea de: Aliluia! 


Se citesc apoi din nou: 


Icosul 1 

lartă-ne, Sfinte mare mucenice Mina, că mai întâi punem „nevoile” noastre, când 
ar trebui să te lăudăm pentru marea ta mucenicie pentru credinţa lui Hristos. 
Bucură-te, mucenicul bine plăcut al lui Hristos; 

Bucură-te, iubitorule cu adevărat de Dumnezeu; 

Bucură-te, cel care ai avut credinţa cea mare; 

Bucură-te, cel dăruit cu mari daruri; 

Bucură-te, că darurile tale lumii le dăruieşti; 

Bucură-te, sfântul iubit al tuturor celor în nevoi; 

Bucură-te, cel cu îndoită iubire de Dumnezeu şi de făpturi; 

Bucură-te, milostivire în toate neputinţele; 

Bucură-te, apărătorul de toată primejdia; 

Bucură-te, mai ales al hoţilor înspăimântător; 

Bucură-te, al nostru sfânt de aproape; 

Bucură-te, mare mucenice Mina, sfântul iubit al celor în nevoi! 


Condacul 1 

Pe cât de mare ţi-a fost iubirea pentru Hristos, pe atât îți sunt şi darurile folositoare 
în toate nevoile, care prin tine se revarsă necontenit şi nouă, celor ce te cinstim 
după cuviinţă: Bucură-te, mare mucenice Mina, sfântul iubit al celor în nevoi! 


Se zice această: 
Rugăciune 


O, Sfinte mare mucenice Mina, omul înger al lumii în nevoi, şi noi cădem cu ru- 
găciune la icoana ta, că pagube sufleteşti mai întâi avem, patimile vrăjmaşe 
furându-ne mintea şi inima. Şi vrăjmaşii asupritori din jur cu vătămări asupri-toare 
ne oropsesc şi primejdii din toate părțile ne pândesc.Te rugăm, fii şi nouă izbăvitor, 
ca şi celor de demult, că nimeni nu iese neajutorat de la tine. Păzeşte-ne de hoţii 
nemiloşi, de pagube şi de toate cele năpraznice, şi de pătimirile sufleteşti şi tru- 
peşti, şi ne descoperă pe toţi care ne fac rău, pe care alungă-i şi îi îmblânzeşte. Şi 

aşa şi noi, cei neputincioşi, Slavă lui Dumnezeu cel în Treime să aducem: Tatălui 
şi Fiului şi Sfântului Duh. Amin! 


(Extras din cartea: leromonah Ghelasie Gheorghe - Imnografie II Acatistier 
ediţie îngrijită şi adăugită de Ierom. Ghelasie şi Ierom. Valerian - Editura 
Platytera, Colecţia Isihasm) 

Luna noiembrie în 11 zile: pomenirea Sfântului mare mucenic Mina, 
cel din Mitropolia Cotiani (7304) 


ME Dyilah Le A MINA Ţ: Ari Rh 


Sfântul Mina a fost pe vremea împărăției lui Dioclețian şi Maximian (286-305), şi 
era din ţara Egiptului, creştin cu credinţă, iar cu slujba ostaş din ceata tribunului 
Firmilian, aflându-se în răsărit cu trupa sa, în Cotianiul Frigiei, unde stăpânea 
dregătorul Arghirisc. Deci, aceşti împărați păgâni au dat poruncă în toate părţile ca, 
oricine nu se va închina zeilor, să fie pedepsit cu chinuri şi cu moarte, încât 
pretutindeni creştinii erau siliţi să jertfească idolilor. 


Atunci, fericitul Mina, nesuferind să vadă cinstindu-se rătăcirea idolească şi 
închinarea la idolii cei fără de suflet, şi-a lepădat ostăşia şi s-a dus în munte, în 
pustie, voind mai bine a vieţui cu fiarele, decât cu un popor care nu cunoaşte pe 


Dumnezeu. Şi, umbla din loc în loc, învățând legea lui Dumnezeu şi curățindu-şi 


sufletul cu postul şi cu rugăciunea. 


Și, trecând multă vreme, s-a făcut în cetatea Cotiani un mare praznic idolesc, la 
care, adunându-se mult popor păgânesc, se făceau jocuri şi întreceri, alergări şi 
lupte în cinstea necuraţilor zei. Deci, întărindu-se îndeajuns şi auzind de acest 
praznic, Sfântul Mina s-a aprins de râvnă pentru Hristos şi, lăsând munţii şi 
pustietatea, a venit în cetate. Și, stând în mijlocul oamenilor, la un loc înalt, a 
propovăduit cu îndrăzneală pe Hristos. 

Prins şi adus înaintea dregătorului Arghirisc, acesta l-a osândit să fie bătut fără 
cruţare cu vergi şi târât prin cioburi ascuţite, de i-au sfârtecat trupul. L-au frecat 
apoi cu gheme de păr aspru, fără milă, l-au ars cu făclii şi l-au tras pe o roată. 


Dar Hristos îşi întărea mucenicul care, rămânând nestrămutat în credinţă, striga cu 
glas mare: 


Acestea auzindu-le dregătorul, a dat cea din urmă hotărâre, zicând: "Lui Mina 
ostaşul poruncim să i se taie capul cu sabia". 


Și aşa, Sfântul Mina a luat de la Hristos cununa mucenicilor. 


Din minunile Sfântului Mina, istorisite de Timotei, arhiepiscopul Alexandriei. 


După moartea păgânilor şi urâtorilor de Dumnezeu împărați ai Romei, împărăţind 
dreptcredinciosul împărat Constantin cel mare, şi credinţa în Domnul nostru lisus 
Hristos sporind, atunci oarecare iubitori de Hristos din cetatea Alexandriei, căutând 
moaştele Sfântului şi slăvitului mucenic al lui Hristos Mina, au zidit o biserică în 
numele lui. 


2 ae de 


In aceeaşi vreme un negustor bine credincios din pământul Isauriei, venind în 
Alexandria după neguţătorie, a auzit de minunile şi de tămăduirile cele multe ce 

se făceau în Biserica Sfântului Mina şi a zis întru sine: "Mă voi duce dar şi eu şi 
mă voi închina cinstitelor moaşte ale Sfântului mucenic şi voi duce un dar în 
biserica lui, ca Dumnezeu Să-mi fie milostiv, prin rugăciunile răbdătorului Său 
de chinuri”. 


Deci, sculându-se, a plecat luând cu sine o pungă plină cu galbeni. Și venind la un 
iezer format de revărsarea mării, a aflat o trecătoare şi a venit la locul ce se zicea 
Locsonita. Acolo, ieşind la țărm, îşi căuta loc unde să se odihnească peste noapte, 
că era seară. Aflând o casă, a zis gazdei: "Prietene, fie-ţi milă şi mă primeşte în 
casa ta, ca să rămân aici, fiindcă a apus soarele şi mă tem a merge singur pe 
cale şi nici n-am tovarăş să călătorească cu mine”. lar cel cu casa a zis: "Intră, 
frate, şi rămâi aici până ce se va face ziuă”. 


Deci, intrând oaspetele în casă, s-a culcat şi a adormit. lar cel cu casa, văzând la 
oaspete punga cu galbeni, a râvnit spre dânsa şi îndemnat fiind de diavolul, a 
gândit să ucidă pe oaspetele său ca să ia aurul. EI s-a sculat la miezul nopţii şi l-a 
sugrumat cu mâinile; apoi, tăindu-l bucăţi, a pus acestea într-o coşniţă pe care a 
ascuns-o în cămara sa cea mai ascunsă, căutând după aceea un loc foarte retras 
unde să îngroape pe cel ucis. 


Aşa cugetând acela, s-a arătat mucenicul lui Hristos Mina, şezând pe cal, venind 
ca un ostaş de la împăratul şi, intrând pe uşă în casa ucigaşului, întrebă despre 
oaspetele cel ucis. 


Iar ucigaşul a zis către dânsul: "Nu ştiu ce spui, stăpâne, n-a fost la mine nimeni. 


Iar sfântul, pogorându-se de pe cal, a intrat în casa cea ascunsă, şi aflând coşniţa a 
tras-o afară şi a zis către ucigaş: 


Iar el înfricoşându-se, s-a aruncat la picioarele sfântului. Apoi sfântul, alcătuind 
bucăţile celui tăiat şi rugându-se, a înviat pe cel mort. După aceea a zis către 
dânsul: 


Iar el, sculându-se ca din somn şi cunoscând ce a pătimit de la cel cu casa, a 
preamărit pe Dumnezeu, mulţumind şi închinându-se ostaşului care se arătase. 
Apoi sfântul, luând aurul de la ucigaș, l-a dat omului celui înviat şi a zis: POMEgI 

După aceea, întorcându-se către ucigaş, l-a certat pe dânsul 
şi l-a bătut, iar acela cerea iertare. Sfântul dându-i iertare şi rugându-se pentru 
dânsul, a încălecat pe cal şi s-a făcut nevăzut de la ochii lui. 

2 ae e 


Era în Alexandria un om cu numele Eutropie. Acesta s-a făgăduit să dea Bisericii 
Sfântului Mina un vas de argint. Deci, chemând pe argintar, i-a poruncit să-i facă 
două vase; unul cu numele sfântului şi să scrie pe dânsul cuvintele: "Vasul 
Sfântului Mare Mucenic Mina", iar pe celălalt numele lui şi să scrie pe dânsul aşa: 
"Vasul lui Eutropie, cetățeanul Alexandriei”. lar argintarul, când a săvârşit 
amândouă vasele, al Sfântului Mina a ieşit mai frumos decât celălalt. lar Eutropie, 
când era odată pe mare şi se ospăta dintr-însele, văzând vasul cel făcut pe numele 
Sfântului Mina mai frumos decât cel făcut pe numele lui, nu voia să-l mai dea 
sfântului, ci a poruncit slugii sale să pună într-însul bucate, iar pe cel cu numele 
său să-l trimită la Biserica Sfântului Mina. 


După ce s-a sfârşit masa, a luat sluga vasul mucenicului şi mergând la marginea 
corăbiei a început a-l spăla în mare. Şi spălându-l, a căzut asupra lui o spaimă, căci 
a văzut un om ieşind din mare, care răpind vasul din mâna lui, s-a făcut nevăzut. 
lar sluga, tremurând de frică, s-a aruncat în mare după vas. Acestea văzând 
stăpânul lui, s-a spăimântat şi plângând zicea: "Vai mie, ticălosul, pentru ce am 
oprit vasul Sfântului, căci am pierdut şi pe rob şi vasul. Dar Tu, Doamne 
Dumnezeul meu, nu Te mânia până în Sfârşit şi fă milă cu sluga mea, că iată, 
dau făgăduinţă că dacă voi afla măcar trupul Slugii mele, apoi voi face alt vas ca 
acela, pe care-l voi da plăcutului Tău, Sfântul Mina, sau voi da prețul vasului 
pierdut la biserica sfântului”. 


Apoi ajungând corabia la țărm, a ieşit Eutropie la uscat şi se uita pe marginea 
mării, voind să vadă trupul slugii aruncat de mare, ca să-l îngroape pe el. Şi luând 
aminte cu sârguinţă, a văzut pe slugă cu vasul ieşind din mare şi, înspărmîntîndu- 


biserica Sfântului Mina şi, închinându-se, a lăsat vasul cel făgăduit sfântului şi s-a 
dus, mulţumind lui Dumnezeu şi preamărind pe plăcutul Său, pe Sfântul Mina. 


2 aie e 


O femeie oarecare cu numele Sofia, din părțile Fecozaliei, mergea la Sfântul Mina 
să se închine. Şi a întâmpinat-o un ostaş, pe când mergea pe cale şi poftind-o pe 
dânsa, voia să o silească la desfrânare. lar ea, împotrivindu-se, chemă în ajutor pe 
Sfântul mucenic Mina, care n-a trecut-o cu vederea, ci şi pe siluitor l-a certat şi pe 

femeie a păzit-o nevătămată. Pentru că ostaşul acela legând calul de piciorul său 
cel drept, voia să siluiască pe femeie. 


Iar calul sălbăticindu-se, nu numai că a apărat pe femeie, ci şi pe stăpânul nelegiuit 
l-a târât până la Biserica Sfântului Mina, nechezând şi sforăind, încât a scos pe 
mulți ca să-l vadă, căci era praznic şi se adunase mulțime de popor la biserică. 
Ostaşul acela, văzând adunare de bărbaţi, iar calul tot speriat şi că nimeni nu poate 
să-l ajute, s-a temut ca să nu pătimească de la cal ceva mai rău; deci, fără de ruşine 
şi-a vădit fărădelegea sa, mărturisind-o înaintea tuturor. Atunci îndată a stat calul şi 
s-a făcut blând, iar ostaşul, intrând în biserică, a căzut în genunchi, rugându-se şi 
cerând iertare pentru greşeala sa. 


se 2 5 
Un şchiop şi o femeie mută şedeau lângă biserica sfântului, împreună cu alții mulți, 
pentru tămăduire. Jar la miezul nopții, când dormeau toţi, sfântul s-a arătat 


e iri şi i-a zis: 


lar şchiopul a zis: "'Sfinte al lui Dumnezeu, oare desfrânat sunt eu, de-mi 
porunceşti aceasta?" 


Iar sfântul i-a zis şi a doua oară şi a treia oară: "Dacă nu vei face aceasta, nu te 


Iar ologul s-a târât, după porunca sfântului şi a atins-o pe cea mută la picior; iar ea 
deşteptându-se, a început a striga, supărându-se asupra şchiopului, care temându-se 
de ea, s-a sculat şi sărind, a fugit. Apoi au cunoscut amândoi vindecarea lor, că şi 
femeia cea mută a vorbit şi omul cel olog a sărit ca cerbul; şi au dat mulţumire lui 
Dumnezeu şi Sfântului mucenic Mina. 


2 ae e 


Un evreu oarecare avea ca prieten un creştin. Deci, ducându-se evreul într-un loc 
departe, a dat prietenului său spre păstrare o lădiţă cu o mie de galbeni. Apoi evreul 
zăbovind câtăva vreme în acea latură, creştinul a gândit în inima sa să nu-i mai dea 
înapoi galbenii când se va întoarce, ci să-i tăinuiască, ceea ce a şi făcut. Venind 
evreul, a cerut de la creştin să-i dea galbeni ce i-a încredinţat spre păstrare. lar 
creştinul a tăgăduit, zicând: "Nu ştiu ce vorbeşti, căci nu mi-ai dat nimic”. 


Evreul, auzind aceasta, s-a mâhnit şi s-a deznădăjduit de aurul său, dar a zis 

Și au mers amândoi împreună şi creştinul s-a jurat înaintea lui Dumnezeu că n-a 
luat de la evreu aurul în păstrare. După sfârşitul jurământului, au ieşit amândoi din 
biserică şi când au încălecat pe caii lor, a început calul creştinului a se speria încât 
nu mai era cu putinţă a-l ţine; căci rupând frâul, a fugit şi a aruncat la pământ pe 
stăpânul său. Căzând creştinul de pe cal, i-a ieşit inelul din deget şi o cheie din 
buzunar. Apoi, sculându-se, a prins calul şi l-a îmblânzit şi încălecând, iarăşi 
mergea împreună cu evreul. 


Ajungând la un loc, a zis creştinul către evreu: "Prietene, iată locul este frumos, 
să descălecăm de pe cal ca să mâncăm”. Şi descălecând, au slobozit caii ca să 
pască, iar ei au început a se ospăta. După puţin, creştinul a văzut pe sluga sa că 
venise şi stătea înaintea lui ţinând în mână lădiţa evreului, iar în cealaltă, inelul 
căzut din degetul lui şi cheia; şi văzându-l, s-a spăimântat. Apoi a zis către slugă: 
mea şi i-a dat cheia şi cu inelul şi a zis către dânsa: 

Deci, mi-a dat mie acestea ca 
să ţi le aduc precum mi-a poruncit". 


Evreul văzând, s-a spăimântat de această minune; apoi, bucurându-se, s-a întors cu 
creştinul la Sfântul Mina, s-a închinat până la pământ cerând cu credinţă Botezul, 
pentru o minune ca aceasta pe care singur a văzut-o. lar creştinul ruga pe sfântul 
să-i dea iertare pentru că a defăimat legea lui Dumnezeu. Și amândoi au primit 
ceea ce au cerut, adică unul Sfântul Botez iar altul iertare. Și au mers fiecare întru 
ale sale, bucurându-se şi slăvind pe Dumnezeu şi pe plăcutul Său, Sfântul Mina. 

